**Jászfényszaru Város Képviselő-testületének**

**17/2018. (IX.27.) önkormányzati rendelete**

**az otthonteremtés támogatási programjáról szóló 11/2016. (X.19.) önkormányzati rendelet módosítására**

Jászfényszaru Város Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva a következőket rendeli el:

1. §

Az otthonteremtés támogatási programjáról szóló 11/2016. (X.19.) önkormányzati rendelet (a továbbiakban: OTP rendelet) 2. § 4. pontja a hatályos szöveget követően az alábbi mondattal egészül ki:

*„Azon személy esetén, akinek az egészségi állapota a rehabilitációs hatóság komplex minősítése alapján 60 százalékos vagy kisebb mértékű a heti munkaidőre és az elvárt jövedelemre vonatkozó szabályok vizsgálatától el lehet tekinteni.”*

2. §

Az OTP rendelet 23. § (2) bekezdése a következőekre módosul:

*„(2) Új lakás építéséhez további támogatás nyújtható, ha az építésre szánt telek visszterhes, nem közeli hozzátartozótól történő szerzése a kérelem benyújtását követően történik, vagy az azt megelőző egy évben történt.”*

# 3. §

# Ez a rendelet 2018. szeptember 28. napján lép hatályba.

# Ez a rendelet 2019. december 31. napján hatályát veszti, rendelkezéseit a folyamatban lévő ügyekre is alkalmazni kell.

#  Győriné dr. Czeglédi Márta Dr. Voller Erika

#  polgármester jegyző

Záradék:

Kihirdetve: Jászfényszaru, 2018. szeptember 27.

 Dr. Voller Erika

 jegyző